《和黄士明太史辽左闻报六首己未九月 其二》
明代·邓云霄

梦破霜天角一声，起凭残月望边城。徒誇门下三千客，谁具胸中十万兵？

地僻云深高士榻，时危泪满逐臣缨。心长发短惭图报，匣里双龙莫浪鸣。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。